Vermiste onnie veilig gevindWerner Stander, ŉ 47-jarige onderwyser van Brackenfell in Kaapstad wat Maandag spoorloos verdwyn het, is veilig gevind. Sers. Botsotso Mjiwu, woordvoerder van die polisie, het gesê Stander is Dinsdag ongedeerd op die N1 buite die One Stop in die rigting van Paarl in sy voertuig gevind. “Hy is in ŉ mediese fasiliteit opgeneem,” het Mjiwu bygevoeg. Maroela Media het vroeër berig Stander se vriendin het hom Maandag as vermis aangemeld nadat hy omstreeks 06:40 van hulle huis in Edenpark werk toe vertrek het, maar nooit daar aangekom het nie. “Hy het met sy wit Corsa-bakkie, met die registrasienommer CCC11148, weggery,” het Mjiwu gesê.